《新安》
宋代·许月卿

新安别无奇，只有千万山。
千万万山中，其奇乃出焉。
下者为砚石，与世生云烟。
高者无系累，飘然出神仙。
忽生朱晦庵，追千万世前。
示千万世后，如日月当天。
呜呼新安生若人，不知再生若人是何年。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。